Kim Andersson
Kim Andersson (Kävlinge, 21. kolovoza 1982.) je švedski rukometaš i reprezentativac koji trenutno igra za švedski klub Ystads IF HF kao desni vanjski. Iako je većinu svoje karijere proveo u Švedskoj, najveći uspjeh postigao je kao igrač THW Kiela, s kojim je osvojio brojna odličja. Za švedsku reprezentaciju debitirao je 2001. godine, ali se nakon Olimpijade 2012. povukao zbog brojnih ozljeda. Godine 2015. se kratko vratio za Svjetsko prvenstvo u Kataru, ali se ponovo povukao odmah nakon turnira, navodeći kao razlog ozljedu koja ga sprječava da se ozbiljno posveti reprezentaciji. Ipak, Andersson se ponovo vratio u reprezentaciju već 2016. godine, nakon čega je ponovo uzeo trogodišnju pauzu, vrativši na Svjetskom prvenstvu 2019. godine.

S reprezentacijom je bio svjetski i olimpijski doprvak, a bio je izabran i u najbolju momčad na Olimpijskim igrama 2012. te na EHF Euru 2008. godine.

Švedski rukometaši